CELEX: 32007R1388
Language: sl
Date: 2007-11-27 00:00:00
Title: Uredba Komisije (ES) št. 1388/2007 z dne 27. novembra 2007 o spremembi Uredbe (ES) št. 382/2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo

28.11.2007   
            
            
               SL
            
            
               Uradni list Evropske unije
            
            
               L 310/3
            
         
      UREDBA KOMISIJE (ES) št. 1388/2007
   z dne 27. novembra 2007
   o spremembi Uredbe (ES) št. 382/2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1786/2003 z dne 29. septembra 2003 o skupni ureditvi trga za posušeno krmo (1) in zlasti člena 20 Uredbe,
   ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (2) ter zlasti drugega pododstavka člena 71(2) Uredbe,
   ob upoštevanju naslednjega:
   
               (1)
            
            
               Skupno kmetijsko politiko je treba v največji možni meri poenostaviti tako, da se bosta omogočila lažji dostop do zakonodaje in zmanjšanje upravnih bremen gospodarskih subjektov in upravnih organov.
            
         
               (2)
            
            
               Uredba (ES) št. 1786/2003 dodeljuje enotno pomoč za vse upravičene proizvode iz člena 1 Uredbe ne glede na njihove posebne značilnosti in proizvodne postopke, zato nekateri pogoji v zvezi s postopki proizvodnje umetno sušene krme, ki so namenjeni lažjemu razlikovanju med na soncu sušeno krmo in umetno sušeno krmo, niso več potrebni. S to spremembo naj bi se zagotovila tudi možnost novih tržnih uporab ter omogočil lažji razvoj učinkovitejših in okolju prijaznejših metod proizvodnje. Istočasno je treba jasno določiti, da morajo biti predelovalna podjetja za pridobitev dovoljenja še naprej sposobna proizvajati posušeno krmo ob upoštevanju pogojev iz člena 9 Uredbe (ES) št. 1786/2003.
            
         
               (3)
            
            
               Iz istega razloga obveznosti glede proizvodnje krme iz člena 8 Uredbe Komisije (ES) št. 382/2005 (3) niso več potrebne. To bi zmanjšalo upravne stroške in stroške nadzora.
            
         
               (4)
            
            
               Da bi se zagotovil učinkovitejši pregled predelovalnih podjetij na kraju samem, je treba jasno določiti, da je treba pristojnim organom dati na voljo določene informacije in da morajo biti v poročilih o pregledu navedeni pregledani dokumenti.
            
         
               (5)
            
            
               Za dopolnitev podatkov v zvezi z oceno porabe energije, uporabljene za proizvodnjo umetno sušene krme, je treba dodati dodaten parameter.
            
         
               (6)
            
            
               Uredbo (ES) št. 382/2005 je zato treba ustrezno spremeniti.
            
         
               (7)
            
            
               Glede na to, da je tržno leto 2007/2008 že v teku, in da se prepreči različna obravnava gospodarskih subjektov v sektorju glede na čas vložitve njihovega zahtevka, je treba določiti, da se ta uredba uporablja od tržnega leta 2008/2009.
            
         
               (8)
            
            
               Ukrepi, predvideni s to uredbo, so v skladu z mnenjem Skupnega upravljalnega odbora za žita in neposredna plačila –
            
         SPREJELA NASLEDNJO UREDBO:
   Člen 1
   Uredba (ES) št. 382/2005 se spremeni:
   
               1.
            
            
               Člen 2 se nadomesti z naslednjim:
               „Člen 2
               Opredelitve
               Za namene te uredbe se upoštevajo naslednje opredelitve:
               
                           1.
                        
                        
                           ‚posušena krma‘ so proizvodi iz člena 1 Uredbe (ES) št. 1786/2003;
                        
                     
                           2.
                        
                        
                           ‚drugi podobni proizvodi za krmo‘ so umetno sušeni zelnati krmni proizvodi, ki so bili umetno sušeni s toploto, pod oznako KN 1214 90 90, in zlasti:
                           
                                       —
                                    
                                    
                                       zelnate metuljnice,
                                    
                                 
                                       —
                                    
                                    
                                       trave,
                                    
                                 
                                       —
                                    
                                    
                                       žito, ki se spravi zeleno, cela rastlina, nezrela zrna iz točke I Priloge IX k Uredbi (ES) št. 1782/2003;
                                    
                                 
                     
                           3.
                        
                        
                           ‚predelovalno podjetje‘ je podjetje za predelavo posušene krme iz člena 7 Uredbe (ES) št. 1786/2003, ki ga uradno odobri država članica, v kateri ima sedež;
                        
                     
                           4.
                        
                        
                           ‚kupec krme za sušenje in/ali krme za mletje‘ je fizična ali pravna oseba iz člena 10(c)(iii) Uredbe (ES) št. 1786/2003, ki jo država članica, iz katere izhaja, uradno odobri in ki pri proizvajalcu kupi svežo krmo, da jo dostavi predelovalnim podjetjem;
                        
                     
                           5.
                        
                        
                           ‚partija‘ je določena količina krme enotne kakovosti glede na njeno sestavo, stopnjo vlage in vsebnost beljakovin, ki jo hkrati obdela predelovalno podjetje;
                        
                     
                           6.
                        
                        
                           ‚mešanica‘ je proizvod za živalsko krmo, ki vsebuje posušeno krmo, sušeno in/ali zmleto v predelovalnem podjetju, in dodatke.
                           ‚Dodatki‘ so proizvodi drugačne narave kot posušena krma, vključno z vezalci in koagulanti, ali pa enake narave, vendar posušeni in/ali zmleti drugje.
                           Vendar se posušena krma, ki vsebuje dodatke do najvišje meje 3 % celotne teže končnega proizvoda, ne šteje kot mešanica, razen če celotna vsebnost dušika glede na suho snov dodatka presega 2,4 %;
                        
                     
                           7.
                        
                        
                           ‚kmetijske parcele‘ so parcele, identificirane v skladu s sistemom identifikacije kmetijskih parcel integriranega upravnega in nadzornega sistema iz členov 18 in 20 Uredbe (ES) št. 1782/2003 in člena 6 Uredbe Komisije (ES) št. 796/2004 (4);
                        
                     
                           8.
                        
                        
                           ‚zahtevek za enotno pomoč‘ je zahtevek za pomoč iz člena 22 Uredbe (ES) št. 1782/2003 ter členov 12 in 14 Uredbe (ES) št. 796/2004;
                        
                     
                           9.
                        
                        
                           ‚končni prejemnik partije posušene krme‘ je zadnja oseba, ki je to partijo prejela v enaki obliki, kot je bila po predelavi v predelovalnem obratu, za nadaljnjo obdelavo posušene krme ali za uporabo za živalsko krmo.
                        
                     
         
               2.
            
            
               Člen 3 se nadomesti z naslednjim:
               „Člen 3
               Proizvodi, upravičeni do pomoči
               Za izvajanje te uredbe je do pomoči iz člena 4 Uredbe (ES) št. 1786/2003 upravičena posušena krma, ki poleg zahtevam iz člena 9 navedene uredbe ustreza tudi zahtevam dajanja na trg za živalsko krmo, ki izhaja v nepredelanem stanju ali v mešanici iz predelovalnega podjetja, če pa se tam ne more skladiščiti, mora za prostor, kjer je skladiščena zaradi pregleda skladiščene krme, ki ga vnaprej odobri pristojni organ, imeti potrebno jamstvo.
               Upravičenost do pomoči je omejena na količino proizvodov, pridobljenih s sušenjem krme, ki je proizvedena na parcelah, uporabljenih za kmetijstvo v skladu s členom 51 Uredbe (ES) št. 1782/2003.“
            
         
               3.
            
            
               V členu 5 se točka (a)(ii) nadomesti z naslednjim:
               
                           „(ii)
                        
                        
                           opis tehničnih zmogljivosti, zlasti naprav za umetno sušenje s toploto in naprav za mletje, z označbami zmogljivosti izparevanja na uro, temperature delovanja ter naprav za tehtanje, ki omogočajo pridobivanje končnega proizvoda ob upoštevanju vsebnosti vlage in minimalne vsebnosti beljakovin iz člena 9 Uredbe (ES) št. 1786/2003;“.
                        
                     
         
               4.
            
            
               V členu 6 se točka (d) črta.
            
         
               5.
            
            
               Člen 8 se črta.
            
         
               6.
            
            
               V členu 10(3) se prvi pododstavek nadomesti z naslednjim:
               „Določitev vsebnosti vlage in vseh surovih beljakovin iz člena 9 Uredbe (ES) št. 1786/2003 se izvede z vzorčenjem količine nad 110 ton vsake partije posušene krme, ki zapusti predelovalno podjetje ali je tam mešana po metodi, določeni v direktivah Komisije 76/371/EGS (5), 71/393/EGS (6) in 72/199/EGS (7).
            
         
               7.
            
            
               Člen 11(1) se nadomesti z naslednjim:
               „1.   Predelovalna podjetja s sistematičnim tehtanjem določijo natančno količino krme za sušenje in/ali mletje, od količine, ki jim je dostavljena za predelavo.“
            
         
               8.
            
            
               Člen 12(2) se nadomesti z naslednjim:
               „2.   Predelovalna podjetja morajo posebej voditi evidenco zalog za vse kategorije krme za sušenje iz člena 1 Uredbe (ES) št. 1786/2003.“
            
         
               9.
            
            
               Člen 26(1) se nadomesti z naslednjim:
               „1.   Pristojni organi vsaj enkrat v tržnem letu izvedejo preverjanje evidence zalog vseh predelovalnih podjetij v skladu s členom 12 in še posebej preverjanje povezave med evidenco zalog in finančnim računovodstvom, vključno z bančnimi izpiski in ustreznimi računi.“
            
         
               10.
            
            
               Člen 28(1) se nadomesti z naslednjim:
               „1.   Vsak pregled na kraju samem je zajet v podrobnem poročilu o pregledu, ki natančno opisuje različne vidike pregleda ter predvsem pregledane dokumente in registre.“
            
         
               11.
            
            
               V Prilogi I se vrstica z oznako „e“ nadomesti z naslednjim:
               
                            
                        
                        
                           Predmet
                        
                        
                           Enota
                        
                        
                           Količina
                        
                     
                           „e1
                        
                        
                           Specifična poraba
                        
                        
                           Megajoulov na kg umetno sušene krme
                        
                        
                            
                        
                     
                           e2
                        
                        
                           Porabljena energija na tono izhlapele vode
                        
                        
                           Megajoulov na kg izhlapele vode“
                        
                        
                            
                        
                     
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od tržnega leta 2008/2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. novembra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 114. Uredba, kakor je bila nazadnje spremenjena z Uredbo (ES) št. 456/2006 (UL L 82, 21.3.2006, str. 1).
   
      (2)  UL L 270, 21.10.2003, str. 1. Uredba, kakor je bila nazadnje spremenjena z Uredbo Komisije (ES) št. 1276/2007 (UL L 284, 30.10.2007, str. 11).
   
      (3)  UL L 61, 8.3.2005, str. 4. Uredba, kakor je bila nazadnje spremenjena z Uredbo (ES) št. 116/2007 (UL L 35, 8.2.2007, str. 7).
   
      (4)  UL L 141, 30.4.2004, str. 18.“
   
      (5)  UL L 102, 15.4.1976, str. 1.
   
      (6)  UL L 279, 20.12.1971, str. 7.
   
      (7)  UL L 123, 29.5.1972, str. 6.“